Rio (filma)
"Rio" (angļu: Rio) ir 2011. gada ASV datoranimācijas kinokomēdija, kas veidota Blue Sky Studios studijā. Filmā varoņu lomas ierunājuši Džesijs Aizenbergs, Anna Hetaveja, Džodžs Lopess, Džermeins Klements, Džeiks Ostins, Leslija Manna, Rodrigo Santoro, Treisijs Morgans, Will.i.am un Džeimijs Fokss. Filma ir stāsts par diviem retas sugas zilajiem papagaiļiem (vienīgie savas sugas pārstāvji), kurus saved kopā Riodežaneiro, lai radītu pēcnācējus. Filmas laikā viens no viņiem — Blū, kas ir uzaudzis nebrīvē, — iemācās lidot. Filmas pirmizrāde notika 2011. gada 22. martā Riodežaneiro, savukārt Latvijā to demonstrēja no 2011. gada 8. aprīļa.